Diari Oficial de la Generalitat Valenciana


Sumari del DOGV 4633, del 19-11-2003 (2003/11734)

RESOLUCIÓ de 10 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria d'Agricultura, Pesca i Alimentació i l'Institut Valencià de l'Exportació (IVEX).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4633

Data del DOGV
:   19-11-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/11514


Data del document
:   10-11-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * cooperació administrativa
    * exportació
    * mercat agrari

RESOLUCIÓ de 10 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria d'Agricultura, Pesca i Alimentació i l'Institut Valencià de l'Exportació (IVEX). [2003/X11990]
  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació i l'Institut Valencià de l'Exportació (IVEX), el 15 d'octubre de 2003, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0936/2003, i que figura com a annex d'esta resolució.
  
València, 10 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE LA CONSELLERIA D'AGRICULTURA, PESCA I ALIMENTACIÓ I L'INSTITUT VALENCIÀ DE L'EXPORTACIÓ (IVEX)
  
València, 15 d'octubre 2003
  
Reunits:
  
D'una part, l'Hble. Sra. Gema Amor Pérez, consellera d'Agricultura, Pesca i Alimentació de la Generalitat Valenciana, facultada per a la firma de este conveni per Acord del Consell de la Generalitat Valenciana amb data 1 d'agost de 2003.
  
I d'una altra part, l'Hble Sr. Miguel Peralta Viñes, conseller d'Indústria, Comerç i Turisme, i president de l'Institut Valencià de l'Exportació (IVEX).
  
Ambdues parts es reconeixen mútuament per a atorgar el present conveni.
  
Exposen:
  
Que la Conselleria d'Agricultura, Pesca i Alimentació i l'Institut Valencià de l'Exportació estan interessats en la promoció exterior dels sectors agroalimentaris de la Comunitat Valenciana,
  
Que entre els objectius de l'IVEX es troba l'establiment de la col·laboració amb altres organismes i institucions valencianes, a fi de complementar i donar suport a les activitats d'estes a través de la xàrcia exterior de l'IVEX.
  
Que entre els objectius de l'IVEX es troba la promoció i consolidació de la presència de les empreses valencianes i els seus productes en els mercats.
  
Com a conseqüència d'això, els firmants acorden subscriure el present conveni marc de col·laboració amb les següents
  
Clàusules:
  
Primera. L'objecte del present conveni és establir un pla d'actuacions dirigit a promoure i consolidar la internacionalització dels sectors agroalimentaris de la Comunitat Valenciana amb vocació exportadora.
  
Segona. Els objectius específics del present pla són:
  
- Facilitar l'accés als mercats exteriors a les empreses agroalimentàries de la Comunitat Valenciana.
  
- Incrementar i consolidar la presència d'un nombre més gran d'empreses de sectors agroalimentaris en els mercats internacionals.
  
- Incrementar i reforçar la imatge dels sectors agroalimentaris valencians en els mercats de destinació de les nostres exportacions.
  
- Facilitar l'accés de les empreses de sectors agroalimentaris a la informació que cal per a desplegar l'activitat exportadora amb eficàcia.
  
- Donar suport a empreses del sector agroalimentari amb potencial exportador en el disseny d'una estratègia perquè puguen iniciar el seu procés d'internacionalització.
  
Tercera. L'IVEX, dins dels seus programes d'actuació, i de comú acord amb la Conselleria d'Agricultura, Pesca i Alimentació, desplegarà una sèrie d'accions dirigides a sectors agroalimentaris de la Comunitat Valenciana que permeten la introducció i consolidació dels productes valencians en mercats que es consideren d'interés per part dels responsables sectorials.
  
Les actuacions a desplegar dins d'este pla d'actuació seran, entre altres, les següents:
  
Presència agrupada d'empreses en fires estrangeres.
  
Assistència i suport a la participació d'empreses valencianes en certàmens internacionals.
  
Assistència i suport durant el viatge d'empreses individuals a països de la xàrcia exterior de l'IVEX. Organització del programa de visites, acompanyament i seguiment dels contactes realitzats.
  
Jornades informatives dirigides a sectors concrets, sobre determinats mercats d'interés.
  
Campanyes de publicitat.
  
Missions inverses de premsa especialitzada per a visitar sectors agroalimentaris de la nostra Comunitat.
  
Missions inverses de compradors (importadors, distribuïdors) interessats en productes agroalimentaris de la Comunitat Valenciana.
  
Altres.
  
Quarta. L'IVEX prestarà el seu assessorament i col·laboració a la Conselleria d'Agricultura, Pesca i Alimentació, en relació amb l'organització de qualsevol tipus d'acció en l'exterior, sempre que eixe suport tècnic se li sol·licite.
  
Cinquena. Com a complement a les activitats a realitzar per l'IVEX, la Conselleria d'Agricultura, Pesca i Alimentació es compromet a prestar tot el seu suport i col·laboració en l'organització d'estes, com també a informar a l'IVEX amb prou antelació de totes les accions promocionals que eixa Conselleria haja de dur a terme a l'estranger, en especial aquelles que tinguen com a destinació algun dels països en què l'IVEX està present a través de la seua xàrcia exterior.
  
Sisena. La Conselleria d'Agricultura, Pesca i Alimentació contribuirà econòmicament amb la quantitat de noranta mil euros (90.000,00 e) en concepte de finançament de les activitats que es detallen en annex, la qual s'efectuarà a càrrec de l'aplicació pressupostària 64.05.57.3698.110.32.5.
  
Setena. Perquè la Conselleria d'Agricultura, Pesca i Alimentació faça efectiva la contribució econòmica prevista en la clàusula sisena, l'IVEX haurà d'acreditar tots els gastos en què s'incórrega per a la realització de les accions previstes en este conveni.
  
Tal acreditació es portarà a terme mitjançant la presentació d'un informe referit a la realització de les activitats objecte del present conveni, a més de la presentació de les corresponents factures originals dels gastos en què s'incórrega, encara que també podrien acceptar-se altres documents que servisquen per a certificar-ne l'existència.
  
Tota la documentació justificativa dels gastos i pagaments en què s'incórrega en el marc del present conveni haurà de ser presentada abans del 10 de desembre del 2003. No obstant això, la Conselleria d'Agricultura, Pesca i Alimentació podrà admetre certificats parcials del gasto a fi de poder fer front a estos abans de la finalització de la vigència d'este acord. En tot cas, podran acollir-se al present conveni els gastos que se'n deriven realitzats durant l'any 2003 fins a la data límit esmentada.
  
Huitena. El present acord podrà tindre una vigència indefinida si no hi ha denúncia per les parts firmants, supeditada a les disponibilitats pressupostàries de la Conselleria d'Agricultura, Pesca i Alimentació.
  
Novena. Anualment, les parts firmants desplegaran, en el marc del present conveni, els plans d'activitat específics, els quals es recolliran en els annexos corresponents.
  
I perquè conste als efectes oportuns, en prova de conformitat, les parts firmen el present document, en tres exemplars i a un únic efecte, al lloc i en la data indicats en la capçalera.
  
Per la Conselleria d'Agricultura, Pesca i Alimentació,
  
GEMA AMOR PÉREZ
  
Per l'Institut Valencià de l'Exportació,
  
MIGUEL PERALTA VIÑES
  
Participació agrupada en fires
  
FOODEX JAPÓ
  
SIAL MONT-REAL
  
HOFEX HONG KONG
  
FISPAL ALIMENTS
  
SUMMER FANCY FOOD
  
FIRA INTERNACIONAL D'ALGER (Multisectorial)
  
Missions comercials directes
  
Marroc 15-19 set
  
Tunísia 1a quinz. juliol
  
Algèria 29 set.2 oct
  
Emirats Àrabs 1-9 abril
  
Mèxic/Cuba 15-25 juny
  
Xile Maig
  
Brasil 23-30 abril
  
Hongria, Polònia, Rep. Txeca 16-25 febrer
  
Romania, Bulgària 23-30 abril
  
Repúbliques bàltiques 20-29 octubre
  
Bèlgica 6-13 desembre
  
Kazakhstan, Uzbekistan 1a quinz. oct.
  
Nova York, Miami, Los Angeles 30 nov. ?11 des.
  
Xina, Corea 9-23 nov.
  
Missions inverses
  
Importadors Brasil, EUA, Japó - Promoció punt de venda
  
Pla promoció vi
  
EUA
  
Participació en The Boston Wine Expo
  
Participació en The Washington International Wine Festival
  
Seminaris tècnics del vi
  
Great Match costa est d'EUA
  
Great Match costa oest d'EUA
  
Missió inversa premsa especialitzada
  
Missió inversa importadors vi
  
Altres mercats
  
Acció promoció vins sector restauració Mèxic
  
Jornada gastronòmica i promoció vins Moscou
  
Missió inversa premsa especialitzada Japó
  
Pla obertura nous mercats
  
Missió estudi sector del vi, Quebec (Canadà)
  
Missió estudi sector del vi, Ontàrio (Canadà)
  
Preparació pla promoció vi a països de l'Est
  
Promocions punt de venda
  
Promoció punt de venda Brasil
  
Promoció punt de venda Japó
  
Promoció punt de venda EUA
  
Wal Mart Mèxic
  
Altres accions:
  
Societat de Cooperació Mercosur - UE Mèxic 26 €30 maig
  
Al Invest Vinitech Xile 10-12 juliol
  
Expocatalogoteca Uruguai 5-21 set.
  
Al Invest Fruits & Logistics Alemanya 16-18 gener
  
Recerca agents comercials Portugal 19-26 octubre
  
Recerca agents comercials Itàlia 19-26 octubre